
Par Gulbenes novada sporta attīstības plāna 2028.-2032.gadam izstrādes uzsākšanu

Ņemot vērā to, ka Gulbenes novada sporta attīstības plāna 2023.-2027.gadam darbības termiņš beigsies 2027.gadā, atbilstoši Attīstības plānošanas sistēmas likuma 13.panta otrajai daļai, kas nosaka, ka attīstības plānošanas dokuments zaudē spēku, ja beidzies tā darbības termiņš vai tas ar tiesību aktu tiek atzīts par spēku zaudējušu, un pamatojoties uz Pašvaldību likuma 10.panta pirmās daļas 3.punktu, kas nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir apstiprināt pašvaldības attīstības plānošanas dokumentus, tostarp attīstības programmu un ilgtspējīgas attīstības stratēģiju, Attīstības plānošanas sistēmas likuma 4.pantu, kas nosaka, ka attīstības plānošanas dokumentā izvirza mērķus un sasniedzamos rezultātus attiecīgā politikas jomā vai teritorijā, apraksta noskaidrotās problēmas un paredz to risinājumus, izvērtē šo risinājumu iespējamo ietekmi, kā arī plāno turpmāko politikas īstenošanai un rezultātu novērtēšanai nepieciešamo rīcību, 6.panta pirmo daļu, kas nosaka, ka izšķir šādus attīstības plānošanas dokumentu veidus: politikas plānošanas dokumenti, institūciju vadības dokumenti un teritorijas attīstības plānošanas dokumenti, 6.panta otro daļu, kas nosaka, ka politikas plānošanas dokumentā nosaka mērķus, uzdevumus un rīcību vienas vai vairāku politikas jomu, nozaru vai apakšnozaru attīstības veicināšanai, 10.pantu, kas nosaka, ka valsts un pašvaldības institūcijas atbilstoši savai kompetencei izstrādā attīstības plānošanas dokumentus pēc savas iniciatīvas, izpildot augstākas institūcijas uzdevumu, kā arī tad, ja attīstības plānošanas dokumentu izstrādi paredz normatīvais akts, Ministru kabineta 2014.gada 2.decembra noteikumu Nr.737 “Attīstības plānošanas dokumentu izstrādes un ietekmes izvērtēšanas noteikumi” 2.punktu, kas nosaka, ka šos noteikumus piemēro attiecībā uz attīstības plānošanas dokumentiem, kurus izstrādā valsts un pašvaldību institūcijas, 3.punktu, kas nosaka, ka attīstības plānošanas dokumentus izstrādā Attīstības plānošanas sistēmas likuma 10.pantā noteiktajos gadījumos, 11.punktu, kas nosaka, ka politikas plānošanas dokumenti ir pamatnostādnes, plāns un konceptuāls ziņojums, Ministru kabineta 2024.gada 15.oktobra noteikumu Nr.639 “Sabiedrības līdzdalības kārtība attīstības plānošanas procesā” 7.punktu, kas nosaka, ka, lai sabiedrības pārstāvjus informētu par līdzdalības iespējām, institūcija sagatavo paziņojumu (1.pielikums) un atbilstoši normatīvajiem aktiem par kārtību, kādā iestādes ievieto informāciju internetā, publicē to attiecīgās institūcijas oficiālās tīmekļvietnes sadaļā “Sabiedrības līdzdalība”, 12.punktu, kas nosaka kādās projekta izstrādes un īstenošanas procesa stadijās institūcija nodrošina sabiedrības līdzdalību, 13.punktu, kas nosaka kādos veidos sabiedrības pārstāvji var līdzdarboties (klātienē, attālināti vai kombinētā formātā), 18.punktu, kas nosaka publiskās apspriešanas organizēšanas kārtību, 19.punktu, kas nosaka, ka pēc katra projekta virzības posma noslēguma līdz saskaņošanas uzsākšanai institūcija sagatavo un publicē sabiedrības pārstāvju viedokļu, priekšlikumu un iebildumu apkopojumu  (2.pielikums), 21.punktu, kas nosaka, ka institūcija, lemjot par projekta izstrādes uzsākšanu politikas jomā, nozarē vai teritorijā, nosaka personu, kas ir atbildīga par sabiedrības līdzdalības iespēju nodrošināšanu, 23.punktu, kas nosaka, ka atbildīgā persona sagatavo paziņojumu par līdzdalības iespējām (1.pielikums) un publicē to atbilstoši šo noteikumu 17. un 18.punktā minētajiem attiecīgajai līdzdalības iespējai noteiktajiem publicēšanas veidiem un termiņiem vai vismaz 14 dienas pirms attiecīgā līdzdalības veida norises, ja normatīvajos aktos nav noteikts cits termiņš, un Gulbenes novada pašvaldības domes apvienotās Sociālo un veselības jautājumu komitejas un Izglītības, kultūras un sporta jautājumu komitejas ieteikumu, atklāti balsojot: ar 12 balsīm "Par" (Andis Caunītis, Artūrs Smagars, Dāvis Uiska, Gunārs Babris, Gunārs Ciglis, Guntis Princovs, Intars Liepiņš, Ivars Kupčs, Lāsma Gabdulļina, Mudīte Motivāne, Normunds Audzišs, Valtis Krauklis), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:
1. UZSĀKT Gulbenes novada sporta attīstības plāna 2028. – 2032.gadam (turpmāk – plāns) izstrādi  ar 2026.gada 1.novembri.
1. APSTIPRINĀT Gulbenes novada Sporta pārvaldes vadītāju Lauri Krēmeru par plāna izstrādes vadītāju. 
1. APSTIPRINĀT plāna izstrādes darba uzdevumu un izpildes termiņus (pielikumā).
1. APSTIPRINĀT plāna izstrādes darba grupu šādā sastāvā:
Darba grupas vadītājs: Lauris Krēmers – Gulbenes novada Sporta pārvaldes vadītājs, Gulbenes novada pašvaldības sporta komisijas loceklis;
Darba grupas vadītāja vietnieks: Arnis Šķēls – Gulbenes novada Bērnu un jaunatnes sporta skolas direktors, Gulbenes novada pašvaldības sporta komisijas loceklis;
Darba grupas locekļi:
Gunārs Babris – Gulbenes novada pašvaldības domes priekšsēdētāja vietnieks, Gulbenes novada pašvaldības sporta komisijas priekšsēdētājs;
Antra Sprudzāne – Gulbenes novada pašvaldības izpilddirektore; 
Dace Kablukova – Gulbenes novada Izglītības pārvaldes vadītāja;
Laima Priedeslaipa – Gulbenes novada Centrālās pārvaldes Juridiskās un personālvadības nodaļas vecākā juriste;
Inga Lapse – Gulbenes novada Centrālās pārvaldes  Attīstības un iepirkumu nodaļas projekta vadītāja; 
Darba grupas locekle - sekretāre: Dace Anča – Gulbenes novada Sporta pārvaldes vadītāja vietniece nozares jautājumos.
1. NOTEIKT, ka šā lēmuma 4.punktā noteiktās darba grupas vadītājs kā speciālistus var uzaicināt arī citus darbiniekus, deputātus un novada iedzīvotājus.
1. PUBLICĒT paziņojumu par plāna izstrādes uzsākšanu pašvaldības tīmekļvietnē www.gulbene.lv un Gulbenes novada pašvaldības informatīvajā izdevumā “Gulbenes Novada Ziņas”.
1. NOTEIKT, ka atbildīgais par informācijas apkopošanu un sabiedrības līdzdalības nodrošināšanu uzsāktajā attīstības plānošanas procesā ir Gulbenes novada Sporta pārvaldes vadītājs Lauris Krēmers.

Gulbenes novada pašvaldības domes priekšsēdētāja vietnieks			G.Babris





Pielikums Gulbenes novada pašvaldības domes 2026.gada 29.oktobra 
lēmumam Nr. GND/2026/793 (protokols Nr.19; 1.p)


DARBA UZDEVUMS
Gulbenes novada sporta attīstības plāna 2028.-2032.gadam izstrāde


1. Izstrādāt Gulbenes novada sporta attīstības plānu 2028.-2032.gadam (turpmāk - Plāns), nosakot rīcību kopumu pašvaldības sporta nozares vidēja termiņa prioritāšu īstenošanai.
1. Plāna izstrādes pamatojums:
1. Pašvaldību likums;
1. Attīstības plānošanas sistēmas likums;
1. Sporta likums;
1. Ministru kabineta 2014.gada 2.decembra noteikumi Nr.737 “Attīstības plānošanas dokumentu izstrādes un ietekmes izvērtēšanas noteikumi”;
1. Ministru kabineta 2024.gada 15.oktobra noteikumi Nr.639 “Sabiedrības līdzdalības kārtība attīstības plānošanas procesā”.
3. Veikt Plāna izstrādi saskaņā ar spēkā esošo Latvijas Republikas normatīvo aktu prasībām.
4. Plāna izstrādes uzdevumi:
4.1. Definēt pašvaldības sporta nozares vidējā termiņa stratēģiskos uzstādījumus un rīcību kopumu, finanšu resursu un atbildīgos izpildītājus to īstenošanai.
4.2. Izvērtēt un ņemt vērā spēkā esošos normatīvos aktus, kuri regulē sporta nozari Latvijas Republikā. 
4.3. Apzināt iedzīvotāju redzējumu par sporta politiku pašvaldībā un turpmākām tās attīstības iespējām. 
4.4. Nodrošināt sabiedrības pārstāvju līdzdalību Plāna izstrādē atbilstoši Ministru kabineta 2024.gada 15.oktobra noteikumiem Nr.639 “Sabiedrības līdzdalības kārtība attīstības plānošanas procesā”.
5. Plāna izstrādes process un izpildes termiņi:
       
	Nr.p.k.
	Pasākums
	Termiņš

	1.
	Sagatavošanās Plāna izstrādei


	1.1.
	Gulbenes novada pašvaldības domes lēmums par Plāna izstrādes uzsākšanu
	2026.gada oktobris

	1.2.
	Paziņojuma par lēmuma par Plāna izstrādes uzsākšanu publicēšana Gulbenes novada pašvaldības tīmekļvietnē www.gulbene.lv un Gulbenes novada pašvaldības informatīvajā izdevumā “Gulbenes Novada Ziņas”
	2026.gada novembris 

	1.3.
	Plāna izstrādes darba plāna un sabiedrības līdzdalības plāna izstrāde
	2026.gada decembris 

	1.4.
	Ar Plānu saistītu dokumentu izvērtēšana un analīze
	2026.gada decembris – 2027.gada februāris

	1.5.
	Iedzīvotāju aptaujas organizēšana un anketu rezultātu apkopošana
	2027.gada februāris – aprīlis

	2.
	Plāna pirmās redakcijas izstrāde


	2.1.
	Plāna pirmās redakcijas projekta izstrāde
	2027.gada aprīlis – maijs

	3.
	Sabiedrības līdzdalība


	3.1.
	Gulbenes novada pašvaldības domes lēmums par Plāna pirmās redakcijas nodošanu sabiedrības līdzdalības organizēšanai
	2027.gada jūnijs 

	3.2. 
	[bookmark: _Hlk508891821]Paziņojuma par līdzdalības iespējām Plāna izstrādes procesā publicēšana Gulbenes novada pašvaldības tīmekļvietnē  www.gulbene.lv un Gulbenes novada pašvaldības informatīvajā izdevumā “Gulbenes Novada Ziņas”
	2027.gada jūlijs 

	3.3.
	[bookmark: _Hlk508891536]Sabiedrības līdzdalības organizēšana – vismaz 30 dienas
	2027.gada jūlijs – augusts 

	3.4.
	Sabiedrības līdzdalības rezultātu apkopošana un izvērtēšana
	2027.gada augusts

	3.5.
	Kopsavilkuma par sabiedrības līdzdalību izstrādāšana un tā publicēšana pašvaldības tīmekļvietnē www.gulbene.lv un Gulbenes novada pašvaldības informatīvajā izdevumā “Gulbenes Novada Ziņas”
	2027.gada septembris

	4.
	Plāna gala redakcijas izstrāde


	4.1. 
	Plāna precizētas redakcijas izstrāde, ņemot vērā sabiedrības līdzdalības rezultātus, iesniegtos iebildumus, priekšlikumus
	2027.gada septembris

	4.2.
	Gulbenes novada pašvaldības domes lēmums par Plāna gala redakcijas apstiprināšanu, lēmuma publicēšana Gulbenes novada pašvaldības tīmekļvietnē www.gulbene.lv un Gulbenes novada pašvaldības informatīvajā izdevumā “Gulbenes Novada Ziņas”
	2027.gada oktobris 

	4.3.
	Apstiprinātā Plāna gala redakcijas publiskošana

	2027.gada novembris




Gulbenes novada pašvaldības domes priekšsēdētāja vietnieks			G.Babris
image1.png




